A causa dels seus mals resultats, el país va renovar en dues ocasions el seu sistema de preselecció per Eurovisió i van crear l'actual "Supernova." Durant la primera edició del programa, va guanyar la cançó «"Love Injected"» d'Aminata, la qual va representar Letònia en festival de 2015 i va aconseguir classificar el país per primera vegada en sis anys, després de quedar segona en la seva semifinal amb 155 punts. Més tard, aconseguiria la sisena posició en la final, amb un total de 186 punts, de manera que va ser la cançó més puntuada del país en la seva història. Per a 2016, hi va participar Justs amb «"Heartbeat"», un tema escrit per la reeixida anterior representant de Letònia. Per segon any, el país va avançar a la final i va acabar en el lloc 15 amb 132 punts.